Deradikaliseerumine

Deradikaliseerimine on protsess, mille jooksul püütakse vähendada radikaliseerunud inimese pühendumust äärmuslusele ja tema osalemist vägivaldses äärmusluses niisugusel määral, et tal kaob vajadus vägivallaaktidest osa võtta.Kurt Braddock, John Horgan, Rehabilitating the Terrorists?: Challenges in Assessing the Effectiveness of De-radicalization Programs, (Terrorism and Political Violence, 2010, Vol 22), 280. Sageli kasutatakse deradikaliseerimisprogrammidest rääkides ka selliseid termineid nagu deprogrammeerimine, rehabiliteerimine, integreerimine ja vastuideoloogia.Mohammed Elshimi, De-radicalisation in the UK Prevent . Strategy: Security, Identity, and Religion, (London, New York: Critical Terrorism Studies, Routledge, 2017), 58 Deradikaliseerimine viitab ennetavatele terrorismivastastele meetmetele, mille eesmärk on, et äärmusliku ja vägivaldse usulise või poliitilise ideoloogiaga inimesed võtaksid vastu mõõdukamad ja vägivallatud vaated.

 Olulised mõisted 

 Deradikaliseerimine 
Deradikaliseerimise jooksul püütakse vähendada radikaliseerunud inimese pühendumust ja vägivaldse äärmusliku maailmapildiga seotust sellisel määral, et ta ei soovi enam vägivallaaktidest osa võtta. Deradikaliseerimine on tihedalt seotud radikaliseerumise ja taasühiskonnastamisega.

 Radikaliseerumine 

Radikaliseerumine on protsess, mille käigus suureneb isiku soov muuta ühiskondlikku ja poliitilist korda. Protsessi "käigus muutub kardinaalselt isiku hoiak ja maailmapilt, millele võib lisanduda, kuigi mitte alati, suhtumise teisenemine meetmetesse, millega tahetakse ühiskondlikku pööret ellu viia".Maris Riisenberg, Lääne-Euroopa muslimid ja üleilmne džihaad, (Tartu Ülikool, Magistritöö, 2013), 48.

 Taasühiskonnastamine 
Taasühiskonnastamine on protsess, mis aitab luua sidet uue, varasemast erineva ideoloogilise süsteemiga, mis johtub varasematest keerulisematest lähtepunktidest. Need on seotud ühiskonna eri identiteetide ja rollidega, mis aitavad luua uue arusaama moraalse käitumise ja hinnangute kohta.Sarah, Marsden, Reintegrating extremists: deradicalization and desistance, (London: Palgrave Macmillian, 2017), 80.

 Üksikisiku või kollektiivi deradikaliseerimine 
Deradikaliseerimine võib olla suunatud ühele isikule või rühmale. Üksikisiku deradikaliseerimise puhul püütakse muuta ühe inimese vaateid, kollektiivi deradikaliseerimise puhul aga soovitakse muuta rühma või organisatsiooni seisukohti ja veendumusi.Hamer El-Said, New Approaches to Countering Terrorism, (Palgrave Macmillan, 2015), 10-11.

 Füüsiline või psühholoogiline eemaldumine 
Eemaldumine võib olla füüsiline või psühholoogiline. Füüsilise eemaldumise põhjustavad näiteks inimese vahistamine, pealesunnitud rollivahetus, senise rolli tähtsuse vähenemine ja liikumisest väljaheitmine.John Horgan, Deradicalization or Disengagement? A Process in Need of Clarity and a Counterterrorism Initiative in Need of Evaluation, (Perspectives on Terrorism. Vol 2, No 4, 2008), 5. Psühholoogilise eemaldumise põhjustab sageli liikmeks olemisega seotud negatiivne kogemus või tundmus, prioriteetide muutumine või organisatsiooniga seotud kujutelmade osaline või täielik purunemine.John Horgan, Deradicalization or Disengagement? A Process in Need of Clarity and a Counterterrorism Initiative in Need of Evaluation, (Perspectives on Terrorism. Vol 2, No 4, 2008), 5

 Deradikaliseerumise ja eemaldumise põhjused, soodustavad tegurid 

Nii deradikaliseerumine kui ka eemaldumine on keerulised, inimesiti individuaalsete põhjustega protsessid. Sageli jõuab inimene eemaldumiseni viiva pöördepunktini siis, kui lahkumine muutub jäämisest kasulikumaks.

 Tõuketegurid 

Organisatsioonist lahkumist soodustavad järgmised asjaolud: ebakõla ootuste ja tegelikkuse vahel – värvatu tunneb, et enne liitumist tekkinud kujutluspilt ja tegelik elu ei sobi kokkuohn Horgan, Walking Away from Terrorism: Accounts of Disengagement from Radical and Extremist Movements, (New York: Routledge, 2009), 32, organisatsiooni strateegia ja tegevusega seotud illusioonid purunevadFernando Reinares, Exit from terrorism: A qualitative empirical study on disengagement and deradicalization among members of ETA, (Terrorism and Political Violence. No 5, Vol 23, 2011), 789; Mary Beth Altier, Christian N. Thoroughgood, John, G. Horgan, Turning away from terrorism: Lessons from psychology, sociology, and criminology, (Journal of Peace Research. Vol 51, No 5), 647–661.; Anja Dalgaard-Nielsen, Promoting Exit from Violent Extremism: Themes and Approaches, (Studies in Conflict&Terroism, 2013), 104., juhtimine on halb või juhti ei saa usaldadaOmar Ashour, The De-Radicalization of Jihadists: transfoming armed islamist movements, (Routledge, 2009), 95-97; Anja Dalgaard-Nielsen, Promoting Exit from Violent Extremism: Themes and Approaches, (Studies in Conflict&Terroism, 2013), 104; Fernando Reinares, Exit from terrorism: A qualitative empirical study on disengagement and deradicalization among members of ETA, (Terrorism and Political Violence. No 5, Vol 23, 2011), 790., varjatud elustiiliga on raske toime tullaMary Beth Altier, Christian N. Thoroughgood, John, G. Horgan, Turning away from terrorism: Lessons from psychology, sociology, and criminology, (Journal of Peace Research. Vol 51, No 5), 647–661., ei suudeta kohaneda organisatsioonis kasutatava vägivallagaIbid; Daniel Koehler, Understanding deradicalization: methods, tools and programs for countering violent extremism, (New York, London: Routledge, 2016), 16; Anja Dalgaard-Nielsen, Promoting Exit from Violent Extremism: Themes and Approaches, (Studies in Conflict&Terroism, 2013), 102-103., kaob usk organisatsiooni ideoloogiasseDaniel Koehler, Understanding deradicalization: methods, tools and programs for countering violent extremism, (New York, London: Routledge, 2016), 16; Anja Dalgaard-Nielsen, Promoting Exit from Violent Extremism: Themes and Approaches, (Studies in Conflict&Terroism, 2013), 102, väsimusMary Beth Altier, Christian N. Thoroughgood, John, G. Horgan, Turning away from terrorism: Lessons from psychology, sociology, and criminology, (Journal of Peace Research. Vol 51, No 5), 647–661; Anja Dalgaard-Nielsen, Promoting Exit from Violent Extremism: Themes and Approaches, (Studies in Conflict&Terroism, 2013), 104-105..

 Tõmbetegurid

Inimest innustavad liikuma rohkem pakkuva alternatiivi poole sellised asjaolud: muutus lojaalsusesMary Beth Altier, Christian N. Thoroughgood, John, G. Horgan, Turning away from terrorism: Lessons from psychology, sociology, and criminology, (Journal of Peace Research. Vol 51, No 5), 647–661; Fernando Reinares, Exit from terrorism: A qualitative empirical study on disengagement and deradicalization among members of ETA, (Terrorism and Political Violence. No 5, Vol 23, 2011), 796., uute väljavaadete tekkimine töö, hariduse või huvitegevuse kauduMary Beth Altier, Christian N. Thorougood, John, G. Horgan, Turning away from terrorism: Lessons from psychology, sociology, and criminology, (Journal of Peace Research. Vol 51, No 5), 647–661., soov abielluda ja luua pereFernando, Reinares, Exit from terrorism: A qualitative empirical study on disengagement and deradicalization among members of ETA, (Terrorism and Political Violence. No 5, Vol 23, 2011), 795-797, positiivne kokkupuude mõõdukategaAnja Dalgaard-Nielsen, Promoting Exit from Violent Extremism: Themes and Approaches, (Studies in Conflict&Terroism, 2013), 105-106; Mary Beth Altier, Christian N. Thoroughgood, John, G. Horgan, Turning away from terrorism: Lessons from psychology, sociology, and criminology, (Journal of Peace Research. Vol 51, No 5), 647–661, majanduslikud stiimulid – eraldumine on tõenäolisem, kui liige ei ole organisatsioonist majanduslikult sõltuv, amnestia.

Enne kui hakata inimest deradikaliseerima ja/või tema eemaldumist toetama, tuleb välja selgitada need asjaolud, mis esialgu inimese mõttemaailma muutsid ja ajendasid teda organisatsiooniga liituma. Neid teades on lihtsam inimesele sobilikku toetust pakkuda.

 Deradikaliseerimisprogrammid 

Deradikaliseerimisprogramme korraldavad riiklikud ja/või kolmanda sektori organisatsioonid. Nende tegevuste eesmärk on toetada inimese mõttemaailma muutumist ja tema taasühiskonnastamist. Programmide või toetavate tegevuste õnnestumiseks on vaja nii indiviidi kui ka kogu ühiskonna head tahet. Kui ühiskond ei ole selleks valmis, ei saa programm olla lõpuni edukas.

Deradikaliseerumist ning äärmuslikust ideoloogiast ja rühmitusest eemaldumist soodustatakse mitmesuguste meetoditega. Neid võib jaotatada tegevusteks ja aruteluteemadeks, millest tegevuste käigus räägitakse.

 Tegevus 
Deradikaliseerumist ja eemaldumist soodustavad tegevused on järgmised: isikule määratakse mentor või tugiisik, pakutakse psühholoogilist ja/või religioosset nõustamist, majanduslikku ja sotsiaalabi, et toetada töö leidmist, hariduse jätkamist ja uue sotsiaalvõrgustiku tekitamist.Heidi Maiberg. Islamistide deradikaliseerumist ja eemaldumist soodustavad meetodid ja teemad kuue Euroopa riigi näitel. (Tartu Ülikool, Magistritöö 2018)

 Aruteluteemad 
Inimest püütakse deradikaliseerida ja tema eemaldumist toetada sobivate aruteluteemade abil. Mõned neist teemadest on näiteks niisugused: identiteet – arutatakse, millel põhineb inimese identiteet; gruppi kuulumine ja uute tegevuste leidmine – vestluste käigus proovitakse aru saada, miks inimene soovib kuuluda organisatsiooni ning püütakse leida talle vägivallatuid tegevusi, kuhu energia suunata; religioon ja ideoloogia – vaimulik ja/või mentor arutleb radikaliseerunuga religioossete ja ideoloogiliste vaadete üle.

 Deradikaliseerimisprogrammide liigid 

 Valitsusväliste organisatsioonide programmid 
Kolmanda sektori organisatsioonid korraldavad tegevusi riigi toel. Tegevused on osalejale tasuta, nendega saab liituda vabatahtlikkuse alusel.Koehler, Daniel Understanding deradicalization: methods, tools and programs for countering
violent extremism. Routledge, London, New York, 2016:118-122 

 Passiivsed ideoloogiata programmid  
Valitsusväliseid passiivseid ideoloogiata programme korraldavad vabaühendused riigi või annetajate toetusel. Ideoloogiata tähendab, et religioosseid ja poliitilisi vaateid peetakse iga inimese eraasjaks, mistõttu neid ei käsitleta. Küll aga toetatakse inimese käitumismustrite muutumist, kasutades selleks teraapiaid, nõustamist ja sotsiaal-majandusliku elujärje parandamist, näiteks aidatakse leida uus töö- ja elukoht.Koehler, Daniel Understanding deradicalization: methods, tools and programs for countering
violent extremism. Routledge, London, New York, 2016:122-124

 Aktiivsed ideoloogiaga või ideoloogiata programmid  
Aktiivsed valitsusvälised ideoloogiaga või ideoloogiata programmid hõlmavad vabaühenduse tehtavat tööd. Taolisi programme on väga vähe, sest vabaühendustel puudub ligipääs inimeste infole, mis on tööks vajalik.Koehler, Daniel Understanding deradicalization: methods, tools and programs for countering
violent extremism. Routledge, London, New York, 2016:124-125

 Valitsuspõhised programmid  
 Aktiivsed ideoloogiaga programmid  
Tegevuste käigus toimuvad ideoloogilised arutelud ja debatid, mis lähtuvad antud riigi enamlevinud islamivoolust. Valitsuspõhiseid aktiivseid ideoloogiaga programme kasutatakse Lähis-Ida ja Kagu-Aasia riikide vanglates. Kuna programmi juhib riik, siis osalejad suhtuvad programmi korraldajatesse kui vaenlastesse. Organisatsioonist lahkumise või oma mõttemustrite muutmise vastasuse tõttu on palju vastuhakku, mida võidakse karistada peksmise, piinamise või selliste hüvede keelamisega nagu perega kohtumine, võimalus teha trenni.Koehler, Daniel Understanding deradicalization: methods, tools and programs for countering
violent extremism. Routledge, London, New York, 2016, 125-127; al-Hadlaq, Abdulrahman.
Saudi Efforts in Counter-Radicalisation and Extremist Rehabilitation. Terrorist Rehabilitation,
2015, 21-39.

 Aktiivsed ilma ideoloogiata programmid  
Valitsuspõhised aktiivsed ilma ideoloogiata programmid on peamiselt levinud lääneriikides ja Indoneesias. Need on vanglapõhised integratsiooni- ja rehabilitatsiooniprogrammid. Kuigi otseselt ei räägita ideoloogiast ja selle muutmisest, võetakse läbi mõni muu teema, mis hõlmab ka inimese mõttemustreid ja teoloogiat. Peamine fookus on suunata inimesi elama vägivallavaba elu. Metodoloogiliselt keskendutakse hariduse ja kutseõppe andmisele, mentorlusele, psühholoogilisele ja sotsiaal-majanduslikule nõustamisele. Siiski on märgatud, et mingit laadi spirituaalne-religioosne nõustamine peab olema programmis sees.Koehler, Daniel Understanding deradicalization: methods, tools and programs for countering
violent extremism. Routledge, London, New York, 2016:127-129

 Passiivsed ideoloogiaga või ideoloogiata programmid  
Valitsuspõhised passiivsed ideoloogiaga või ideoloogiata programmid on näiteks üleriigilised valvetelefonid või nõustamisprogrammid, mis on mõeldud tuge vajavatele inimestele. German Federal Office Hotline on suunatud ühelt poolt inimestele, kes soovivad organisatsioonist eemalduda, aga vajavad selleks tuge. Teiselt poolt toetatakse ka organisatsiooniga juba liitunute lähedasi. Prantsusmaal pakub viimati mainitud teenust Green line. Suurbritannia infoliin Channel on koht, kuhu saab teatada isikust, kelle puhul on oht, et ta võib peatselt liituda mõne äärmusorganisatsiooniga või et teda võidakse värvata. Riik uurib inimese profiili ja tegutseb vastavalt.Koehler, Daniel Understanding deradicalization: methods, tools and programs for countering
violent extremism. Routledge, London, New York, 2016:129-132

 Avaliku ja erasektori koostööl põhinevad passiivsed ideoloogiaga programmid  
Avaliku ja erasektori koostööl põhinevate passiivsete ideoloogiaga programmide puhul on tegemist valitsuse loodud programmidega, mille osas tehakse koostööd avaliku sektori väliste organisatsioonidega, kes korraldavad ise mõnd osa, nt religioonialast või psühholoogilist nõustamist. Erinevatest sektoritest pärit organisatsioonid töötavad efektiivsemalt ja tekitavad osalejas vähem viha ja vastasseisu.Koehler, Daniel Understanding deradicalization: methods, tools and programs for countering
violent extremism. Routledge, London, New York, 2016:132-135
 Meetmed ja projektid 
Deradikaliseerimist toetavad ka mitmed ettevõtted. Londonis paiknev Moonshot CVE püüab tõkestada äärmuslaste tegevust sotsiaalmeedias. Näiteks võtavad spetsiaalse väljaõppe saanud sotsiaaltöötajad äärmuslikkusele viitavate märkide puhul profiiliomanikuga ühendust ja soovivad kohtuda, et arutada tema maailmavaate üle. Samuti nõustab ettevõte vabaühendusi, valitsusi ja rahvusvahelisi organisatsioone selles, kuidas toetada inimeste deradikaliseerimist virtuaalkeskkondades ja kuidas korraldada vägivalda tõkestavaid kampaaniaid.http://moonshotcve.com/

Google'i mõttekoda Jigsaw on välja töötanud uue programmi, mida nimetatakse ümberkorraldamismeetodiks. See programm kasutab Google'i otsingu reklaamialgoritme ja YouTube'i videoplatvormi ISISe värbajate märkamiseks ja leidmiseks, et takistada neid grupiga ühinemast.

Masinõpet ja andmeanalüüsi saab kasutada deradikaliseerimise jaoks kõige tõhusama sisu (nt videod) leidmiseks, et teada saada, miks inimesed terroristlikest liikumistest lahkuvad ja mis on vägivaldsete radikaalide püüded.

Islami deradikaliseerimise rühma Muflehu tegevdirektor Humera Khan väidab, et deradikaliseerimine vajab ka inimeste omavahelist suhtlust ja kogukonda, mis toetab inimese otsust ekstremismist loobuda.

Renee Garfinkel märgib samuti, et isiklikud suhted mängivad olulist rolli vägivalla üleminekul vägivallatuks tegevuseks, öeldes, et "muutus sõltub sageli suhtest mentori või sõbraga, kes toetab ja kinnitab rahumeelset käitumist". Lisaks võiks koolides asendada usuõpetuse ilmaliku eetikakoolitusega, kus arutletaks asjakohaste küsimuste üle, et vähendada usulist äärmuslust ja hoida noori radikalismi pöördumast.

 Probleemid 
Ettevõtted, organisatsioonid ja riigid võivad kasutada deradikalisatsiooni ettekäändena, et levitada oma propagandat või manipuleerida rahulike vaadetega inimestega. Asjakohane järelevalve, nõuetekohased koolitusandmed masinõppe lähenemisviiside kohta ja teised sarnased meetmed võivad selliseid riske leevendada.

 Kriitika 
Sotsioloog Gérald Bronner peab terminit deradikaliseerimine vigaseks, sest ''See jätab mulje, et inimest on väga lihtne panna oma ideest või veendumusest loobuma, aga mina arvan, et see on võimatu". Ta arvab, et "manipuleerimise asemel toob kasu hoopis vastupidine – intellektuaalset immuunsüsteemi aitab tugevdada vaimse paindlikkuse ja mõistmisvõime arendamine".

 Viited 

Kategooria:Ekstremism